
REFERATUL DE APROBARE A PROIECTULUI DE HOTĂRÂRE
privind aprobarea documentației tehnico-economice faza S.F. și a indicatorilor tehnico-economici pentru obiectivul de investiție  "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice"
1. Descrierea situaţiei actuale
Având în vedere politica Uniunii Europene, a tărilor membre dar și conștientizare a întregii lumi cu privire la necesitatea  reducerii emisiilor de carbon în atmosfera, Municipiul Timișoara și-a propus să se alinieze acestui efort global prin implementarea unor strategii și măsuri rapide de reducere a acestor emisii pe raza localități. 

Astfel, beneficiind de finanțarea oferită de Programul Operațional Regional 2014-2020, Axa prioritară 4, pentru Sprijinirea dezvoltării urbane durabile, Prioritatea de investiții 4e — Promovarea unor strategii cu emisii scăzute de dioxid de carbon pentru toate tipurile de teritorii, in special pentru zonele urbane, inclusiv promovarea mobilității urbane multimodale durabile şi măsurilor de adaptare relevante pentru atenuare, obiectivul specific reducerea emisiilor de carbon in municipiile reședință de județ prin investiții bazate pe planurile de mobilitate urbană durabilă, municipalitatea a obținut finanțare pentru achiziționarea a 44 autobuze electrice. 

Pentru asigurarea funcționării acestora este necesară realizarea unei platforme de garare,  necesară pentru parcarea și încărcarea unui număr de 44 autobuze electrice și asigurarea lucrărilor necesare instalării a unui număr de 15 stații rapide. 

Platforma de garare va fi realizată pe B-dul Dâmbovița nr. 67. În prezent locația este administrată de S.C. Societatea de Transport Public Timişoara S.A. (S.T.P.T.). 
De asemenea, conform H.C.L. nr. 245/1999 privind inventarierea bunurilor care aparţin domeniului public al municipiului Timişoara şi H.G. nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, locaţiile unde vor fi amplasate staţiile de încărcare rapidă pentru încărcarea autobuzelor electrice aparţin domeniului public al municipiului Timişoara, fiind situate în intravilan.
2. Schimbări preconizate şi rezultate aşteptate
   Prin H.C.L. nr. 186/10.05.2016 a fost aprobat Planul de Mobilitate Urbană pentru Polul de creştere Timişoara, în vederea finanţării proiectelor de transport urban. Scopul PMUD este de a permite dezvoltarea sustenabilă a mobilităţii în aria metropolitană Timişoara, acesta urmând a funcţiona ca un suport pentru pregătirea şi implementarea proiectelor şi măsurilor finanţate prin Programul Operaţional Regional 2014-2020. PMUD pentru Polul de creştere Timişoara urmăreşte crearea unui sistem de transport durabil, care să satisfacă nevoile comunităţilor din teritoriului său. Conform legislaţiei naţionale (Legea nr. 350/2001 privind amenajarea teritoriului şi urbanismul, republicată cu completările şi modificările ulterioare), Planul de mobilitate urbană reprezintă o documentaţie complementară strategiei de dezvoltare teritorialăperiurbană/metropolitană şi a planului urbanistic general (P.U.G.), dar şi instrumentul de planificare strategică teritorială prin care este corelată dezvoltarea spaţială a localităţilor şi a zonei periurbane/metropolitane a acestora cu nevoile de mobilitate şi transport ale persoanelor şi mărfurilor. 

În cadrul PMUD a fost stabilit planul de acţiune, care cuprinde 75 de proiecte prioritare pentru perioada 2016-2030, o parte dintre acestea fiind finanţabile prin POR 2014-2020, Axa prioritară 4, Prioritatea de investiţii 4.1 Mobilitate urbană durabilă. 

Planul încorporează un pachet de măsuri menite să crească atât atractivitatea transportului în comun, cât şi siguranţa mersului pe jos şi cu bicicleta.

Obiective generale, preconizate a fi atinse prin realizarea investiţiei :

Proiectul de dezvoltare a sistemului de transport cu autobuze electrice are în vedere înlocuirea autobuzelor clasice cu motoare Diesel pe traseele: 13, 21, 33, 40, El, E2, E3, E4, E7, E8, M22, M35, M44. 

Obiectivele preconizate în contractul „Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice” din care face parte acest Studiu de Fezabilitate este de a monta un numar de 15 stații de încărcare rapidă, 44 stații de încărcare lentă după cum urmeaza:

-
Calea Șagului – 3 stații de încărcare rapidă;

-
Calea Buziașului – 2 stație de încărcare rapidă;

-
Calea Stan Vidrighin (depou STPT) – 1 stație de încărcare rapidă;

-
Strada Traian Grozăvescu – 2 stație de încărcare rapidă;

-
Strada Oituz – 2 stație de încărcare rapidă;

-
Strada Paul Morand – 1 stație de încărcare rapidă;

-
B-dul Dâmbovița – 44 stații de încărcare lentă;

  


     – 4 stații de încărcare rapidă;
Prin implementarea proiectului se va pune în funcţiune un nou mod de transport care va asigura un consum specific de energie mai scăzut şi va contribui la reducerea emisiilor de CO2 şi a gazelor cu efect de seră (GES). 
3.  Alte informații:
Documentația tehnico-economică, faza SF și a indicatorilor tehnico-economici pentru obiectivul de investiție pentru obiectivul de investiții "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice", a fost întocmită de către ENERGY BRANCHING SOLUTIONS SRL - Proiectant.
4.  Concluzii 
      
Urmare a celor prezentate mai sus, consider oportună promovarea Proiectului de hotărâre  privind aprobarea Studiului de Fezabilitate aferent obiectivului de investiţii "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice, îndeplineşte condiţiile pentru a fi supus dezbaterii şi aprobării Consiliului Local al Municipiului Timişoara.

